## Upute u vezi plačanja članarine turističkim zajednicama

### NN 46/1992 (24.7.1992.), Upute u vezi plačanja članarine turističkim zajednicama

# MINISTARSTVO TURIZMA

Na osnovi članka 26. Zakona o članarinama u turističkim zajednicama
("Narodne novine", br. 61/91. i Ispravak Zakona o članarinama
u turističkim zajednicama ("Narodne novine", br. 73/91), ministar
turizma donosi

## UPUTE

### u vezi plačanja članarine turističkim zajednicama

I. OBVEZNICI PLAČANJA ČLANARINE

Obveznici plaćanja članarine turističkim zajednicama su sve domaće i
strane fizičke i pravne osobe koje u turističkim mjestima u kojima imaju
sjedište ili sjedište svojih poslovnih jedinica (filijala, poslovnica prodavaonica
i dr.), ostvaruju prihod obavljanjem turističke i s turizmom neposredno
povezane djelatnosti (propisane člankom 13. i 14: navedenog Zakona). Oslobođeni
su plaćanja članarine obveznici koji se s više od 50% financiraju iz općinskog
i državnog proračuna. Koja se mjesta smatraju turističkim, utvrđeno je
Pravilnikom o proglašenju i razvrstavanju turističkih mjesta u razrede
("Narodne novine", br. 6/92). Članarina se plača turističkoj
zajednici mjesta, a ukoliko na području općine nema turističke zajednice
mjesta onda turističkoj zajednici općine.

Obveza plaćanja članarine nastaje danom osnivanja turističke zajednice
mjesta i to na slijedeći način:

- turlstičkim zajednicama koje su osnovane do 20-tog u mjesecu za cijeli
tekuči mjesec u kojem je zajednica osnovana,

- turlstičkim zajednicama koje su osnovane od 21. do 31. u mjesecu od
narednog mjeseca.

II. OSNOVICA ZA OBRAČUN ČLANARINE

Osnovica za obračun članarine pravnim osobama je ukupan prihod utvrđen
u skladu s odredbom Zakona o računovodstvu (AOP pozicija 280 iz Bilance
uspjeha). Osnovica za obračun fizičkim osobama koje vode poslovne knjige
je prihod ostvaren od obavljanja djelatnosti, a za fizičke osobe koje porez
na dobit plaćaju u godišnjoj paušalnoj svoti je osnovica koja služi za
obračun drugih doprinosa. Ukoliko obveznik plačanja članarine obavlja više
djelatnosti koje podliježu plaćanju članarine dužan je utvrditi posebnu
osnovicu, odnosno prihode za svaku od tih djelatnosti. Pregled osnovica
za obračun članarine za svaku od djelatnosti obveznik treba dostaviti nadležnoj
službi uz obračun poslovnog rezultata. Obveznik koji obavlja više djelatnosti
može članarinu plaćati i prema ukupnom prihodu osnovne djelatnosti za koju
je registrlran ako se to za njega povoljnije.

Obveznik plaćanja članarine koji u više turističkih mjesta obavlja djelatnosti
na kojima se utemeljuje obveza plaćanja članarine dužan je utvrditi osnovicu
za plačanje članarine posebno za svako turističko mjesto. Obveznici koji
ne vode posebnu knjigovodstvenu evidenciju ostvarivanja prihoda po pojedinim
poslovnim jedinicama utvrđuju dio ukupnog prihoda koji se ostvaruje u poslovnoj
jedinici razmjerno udjelu bruto plaća djelatnika, te poslovne jedinice
prema ukupnoj svoti bruto plača poduzeća pravne osobe. Obvezniku plaćanja
članarine koji obavlja djelatnost i ostvaruje prihod u poslovnim jedinicama
izvan sjedišta, ukupni prihod odnosno osnovica za obračun članarine u turističkom
mjestu u kojem se nalazi njegovo sjedište, umanjuje se za dio ukupnog prlhoda
ostvarenog u poslovnim jedinicama. O izboru načina plaćanja članarine (prema
osnovnoj djelatnosti ili posebno za svaku djelatnost) obveznik treba pismeno,
ne obrascu TZ-1, koji je sastavni dio ovih Uputa obavijestiti Službu društvenog
knjigovodstva najkasnije 1, dana nakon osnivanja turističke zajednice mjesta,
odnosno općine ukoliko nije osnovana turistička zajednica mjesta. Za svaku
narednu godinu obveznih plačanja članarine do 10. siječnja pismeno obavještava
nadležnu službu o izboru načina obračuna i plačanja članarine za tekuču
godinu. Ukoliko obveznik do predviđenog roka ne obavijesti nadležnu službu,
smatrat će se da zadržava dotadašnji način plaćanja.

III. OBRAČUN I UPLATA ČLANARINE

Prema članku 20. stavka 1. i članku 24. Zakona o članarinama u turističkim
zajednicama novoosnovana poduzeća oslobođena su plaćanja članarine u prvoj
godini rada u cijelosti, u drugoj godini rada 50%, a u trećoj godini 25%.
Pod novoosnovanim poduzećem odnosno prvim otvaranjem poduzeća ili radnje
ne smatra se promjena vlasnika poduzeća, mjesta obavljanja djelatnosti,
prelazak iz fizičke u pravnu osobu, kao i prekid rada kraći od jedne godine
te nastavljanje djelatnosti. Kao dokaze za korištenje navedenih olakšica
uzima se dan upisa u sudski registar, a olakšice mogu koristiti i poduzeča
koja prilikom registracije turističke zajednice imaju manje od tri godine
rada, a do navršene tri godine. Pod godinom rada novoosnovanog poduzeća
razumjeva se godina od dana upisa u sudski registar koja se sastoji od
12 mjeseci bez obzira na kalendarsku godinu. Mjesečne akontacije članarine
turističkoj zajednici obveznici moraju obračunati i plaćati prema osnovici
utvrđenoj po zadnjem obračunu poslovnog rezultata i to za siječanj i veljaču
na osnovi podataka iz polugodišnjeg obračuna prethodne godine, s ožujak,
travanj, svibanj i lipanj iz godišnjeg obračuna za prethodnu godinu, a
od srpnja do prosinca iz polugodišnjeg obračuna tekuće godine. Ako pravna
osoba izrađuje periodične obračune za razdoblje kraće od polugodišnjeg
i godišnjeg obračuna, mora obračunavati i plačati mjesečne akontacije članarine
turističkoj zajednici prema tim obračuntma. Pravne osobe koje u prethodnoj
godini nisu poslovale moraju mjesečnu akontaciju članarine turističkoj
zajednicl obračunati i plaćati po prvom obračunu poslovnog rezultata za
tekuću godinu. Obveznici plaćanja članarine koji su registrirani kao sezonska
djelatnost obračunavaju i plaćaju mjesečne akontacije u visini i prema
dinamici ostvarenog ukupnog prihoda po obračunu poslovnog rezultata, u
odgovarajučem razdoblju prethodne godine do podnošenja obračuna poslovnog
rezultata u toku godine na način da u razdoblju siječanj-lipanj tekuče
godine plaćaju članarinu prema ostvarenom ukupnom prihodu u razdoblju siječanj-lipanj
prethodne godine, a u razdoblju Srpanj-prosinac tekuće godine prema ostvarenom
ukupnom prihodu po završnom računu prethodne godine. Obveznici Članarine
turističkoj zajednici utvrđuju svoju obvezu plačanja prema periodičnom,
odnosno godišnjem obračunu poslovnog rezultata. Mjesečna akontacija članarine
plaća se u visini 1/6 odnosno 1/12 utvrđene obveze po zadnjem obračunu
poslovnog rezultata do posljednjeg dana u mjesecu za tekuči mjesec. Pravne
osobe obveznici plaćanja članarine turističkoj zajednici dužni su u roku
propisanom za predaju periodičnog obračuna, odnosno završnog računa, predati
nadležnoj službi društvenog knjigovodstva, obračun članarine turističkoj
zajednici posebno za svako turističko mjesto u kojem obavljaju djelatnosti
na kojima se utemeljuje obveza plačanja članarine. Obračun se podnosi na
obrascu TZ-2 koji je sastavni dio ovih uputa. Ako je obveznik u vidu akontacije
platio manji iznos članarine od iznosa utvrđenog po obračunu uz periodični
obračun, razliku članarine dužan je platiti u roku 15 dana nakon isteka
roka za podnošenje polugodišnjeg i godišnjeg obračuna. Ako je obveznik
u vidu akontacije platio veči iznos članarine od iznosa koji je dužan platiti
po obračunu može od nadležne službe zahtijevati povrat više plaćenog iznosa.
Povrat sredstava nadležna služba društvenog knjigovodstva izvršit će obvezniku
na njegov zahtjev u roku 15 dana od dana podnošenja zahtjeva. Ako obveznik
ne zahtijeva povrat više plačene članarine, više plaćeni iznos smatrat
će se akontacijom za naredno razbolje. Ako obveznik ne uplati članarinu,
nadležna služba kod koje obveznik ima žiro-račun, izvršit če naplatu sa
njegovog žiro-računa u visini plaćene akontacije za prethodni mjesec, a
za obveznike koji ne uplate prvu akontaciju nadležna služba društvenog
knjigovodstva izvršit će naplatu u visini 1/6 odnosno 1/12 obračunatog
iznosa članarine primjenom propisanih stopa na ukupni prihod po zadnjem
periodičnom obračunu za osnovnu djelatnost za koju je obveznik registriran.

Klasa: 410-01/92-1/02

Urbroj : 529-03/1-92-2

Zagreb, 16. srpnja 1992.

Ministar turizma

**Anton Marčelo Popović, v. r.**

Uputa, NN 46/1992-1201